	[image: ]
	      MAT Á ÁHRIFUM LAGASETNINGAR*
                   – sbr. samþykkt ríkisstjórnarinnar frá 24. febrúar 2023
*umfjöllun um einstök efnisatriði misjafnlega ítarleg, eftir umfangi máls og eðli

	Málsheiti og nr.
	Frumvarp til laga um breytingu á ýmsum lögum vegna flýtingar uppbyggingar raforkuinnviða, einföldunar leyfisferla og annarra úrbóta. URN26030150
	Ráðuneyti 
	Umhverfis-, orku- og loftslagsráðuneytið
	Stig mats
	☐ Frummat, sbr. 1. gr.
☒ Endanlegt mat, sbr. 10. gr. 

	Dags.
	 10.11.2026


	A. Greining og mat á fjárhagslegum áhrifaþáttum fyrir ríkið

	Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs.
Ekki er gert ráð fyrir beinum og verulegum útgjaldabreytingum fyrir ríkissjóð vegna lagabreytinganna. 
Samþætting leyfisferla, samnýting gagna og skýrari reglur um uppfærslu umhverfismats geta dregið úr tvíverknaði hjá stjórnvöldum. Sama á við um nýtingu fyrra faglegs mats við endurskoðun flokkunar virkjunarhugmynda og brottfall sérstakrar skýrslugjafar ráðherra um raforkumálefni. Á móti geta breytingarnar kallað á tímabundna vinnu við reglusetningu, leiðbeiningar og aðlögun verklags.
Teljist tilfallandi kostnaður til, er gert ráð fyrir að hann verði leystur innan útgjaldaramma viðkomandi málaflokks.
Gert er ráð fyrir að kostnaður lögreglu vegna bakgrunnsathugana verði fjármagnaður með gjaldtöku á grundvelli 3. mgr. 34. gr. lögreglulaga, nr. 90/1996, samkvæmt reglugerð og gjaldskrá.

Hvaða fjárhagsgreining, rekstraráætlanir, reiknilíkön eða önnur áætlanagerð hefur farið fram við undirbúning fjárhagsmatsins?
Helstu forsendur sem áætlanir byggja á og næmni niðurstaðna fyrir frávikum.
Eru fjárhagsáhrif tímabundin eða varanleg?
Skorður sem eru settar fyrir útgjöldum og hvatar sem geta haft áhrif á útgjaldaþróun.
Aðskilin umfjöllun um brúttóáhrif á tekjuhlið og gjaldahlið en einnig tilgreind nettóáhrif á afkomu.
Tekjubreytingar.
Sjá lið 1.
Útgjaldabreytingar. 
Sjá lið 1.
Eignabreytingar.
Nei. 
Aðrir áhrifaþættir varðandi ríkisfjármál.
Samræmi við viðmið og sjónarmið um fyrirkomulag á útgjaldastýringu og umbúnað í fjárlögum.
Á ekki við.
Samræmi við viðmið um framsetningu fjárlaga og reikningshaldslegan grundvöll samkvæmt lögum um opinber fjármál.
Á ekki við.
Uppbygging skattkerfis og tekjuöflunar ríkissjóðs.
Á ekki við.
Forsendur og umbúnaður þjónustugjalda – lagakröfur.
Lagt er til að tryggð verði lagaheimild fyrir vinnslu og útgáfu leyfa samkvæmt 9. gr. laga um varnir gegn mengun hafs og stranda. Um þjónustugjöldin það gildir sem fyrr að þau verða ekki hærri en rökstuddur kostnaður við veitta þjónustu.
Rekstrarform ríkisstarfsemi.
Á ekki við.
Opinber innkaup og útboð.
Frumvarið gerir ráð fyrir heimild Raforkueftirlitsins til að standa fyrir útboði vegna framkvæmda á framkvæmdaáætlun kerfisáætlunar í sérstöku tilvikum. Komi til beitingar úrræðisins verður það framkvæmt í samræmi við lög nr. 120/2016 um opinber innkaup sem og aðrar réttarreglur sem kunna að eiga við.
Eignaumsýsla ríkisins.
Á ekki við.
Réttindi og skyldur ríkisstarfsmanna.
Á ekki við.
Ríkisstyrkir og ívilnanir, þ.m.t. samræmi við reglur ESA, sbr. 61. gr. EES-samningsins. 
Á ekki við. 

	B. Samræmi við útgjaldaramma og fimm ára fjármálaætlun – fjármögnun 

	Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:
Ekki er gert ráð fyrir að frumvarpið kalli á auknar fjárheimildir. Teljist tilfallandi kostnaður til, er gert ráð fyrir að hann verði leystur innan útgjaldaramma viðkomandi málaflokks.
í gildandi fjárlögum
í fjárlagafrumvarpi komandi árs
í fimm ára fjármálaáætlun ríkisstjórnarinnar

Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks, t.d. með tilfærslu fjármuna eða með því að draga úr öðrum útgjöldum?
Ekki er gert ráð fyrir að frumvarpið kalli á auknar fjárheimildir. Teljist tilfallandi kostnaður til, er gert ráð fyrir að hann verði leystur innan útgjaldaramma viðkomandi málaflokks. 

Tengist einhver ný eða aukin tekjuöflun verkefninu?
Gert er ráð fyrir að kostnaður lögreglu vegna bakgrunnsathugana verði fjármagnaður með gjaldtöku á grundvelli 3. mgr. 34. gr. lögreglulaga, nr. 90/1996, samkvæmt reglugerð og gjaldskrá.
Einnig er lagt til að tekin verði gjöld fyrir vinnslu og útgáfu leyfa samkvæmt 9. gr. laga um varnir gegn mengun hafs og stranda. Fjárhæðir ráðast af kostnaði og umfangi þjónustunnar

	C. Efnahagsáhrif – áhrif á atvinnulíf, vinnumarkað og samkeppni

	Hagræn áhrif á heildareftirspurn og einstaka markaði – hagstjórnarsjónarmið.
Líkleg jákvæð áhrif á:
Uppbyggingu atvinnulífs um land allt.
Orkuöryggi og afhendingaröryggi.
Orkuskipti og fjárfestingar.
Með því að draga úr töfum á innviðauppbyggingu minnkar óvissa og fjármagnskostnaður framkvæmda

Greiðari uppbygging raforkuinnviða og fyrirsjáanlegri leyfisferlar geta dregið úr óvissu, undirbúningskostnaði og fjármagnskostnaði framkvæmda. Betri nýting raforkukerfisins getur stutt við atvinnuuppbyggingu og orkuskipti. Hraðari framkvæmd verkefna getur aukið eftirspurn eftir vinnuafli og aðföngum til skemmri tíma en styrkt framleiðslugetu til lengri tíma. Umfang og tímasetning þessara áhrifa hafa ekki verið metin tölulega.

Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur, sbr. lög nr. 27/1999?

Breytingarnar fela í sér:
Einfaldari og fyrirsjáanlegri ferli framkvæmda.
Enga aukna reglubyrði á almennt atvinnulíf.
Engin ný leyfiskerfi eða takmarkanir á markaðsaðgengi.

Samþætt leyfisveiting, afmarkaðri uppfærsla umhverfismats, breytingar á rammaáætlun og einföldun tiltekinna leyfis- og eftirlitskrafna geta dregið úr reglubyrði. Á móti koma skráningar- og upplýsingaskyldur, ítarlegri reikningsskilakröfur og kröfur vegna aðgangs að viðkvæmum raforkuinnviðum. Einnig eru skýrð mörk undanþágu varaaflsstöðva frá virkjunarleyfi og upplýsingaskylda um vinnslu þeirra.
Áhrifin ná meðal annars til flutningsfyrirtækisins, dreifiveitna, vinnslu- og sölufyrirtækja raforku, markaðsaðila í heildsöluviðskiptum, eldsneytisfyrirtækja og framkvæmdaraðila sem þurfa leyfi eða umhverfismat. Vernd sæstrengja hefur einnig áhrif á útgerðir, sjókvíaeldi og aðra sem nýta hafsvæði. Fjöldi fyrirtækja hefur ekki verið tekinn saman.

Samkeppnisskilyrði.
Líkur á því að fjöldi fyrirtækja á markaði takmarkist með beinum hætti vegna reglusetningar (líklegt ef aðgerðin felur í sér einhvers konar einkarétt, leyfiskerfi eða kvóta).

Ekki er lagt til nýtt almennt einkaréttar- eða kvótakerfi. Skráningarskylda markaðsaðila og setja þó skilyrði fyrir tiltekinni starfsemi. Helgunarsvæði sæstrengja geta takmarkað staðsetningu eða framkvæmd annarrar atvinnustarfsemi.
Heimild flutningsfyrirtækisins til að forgangsraða tengibeiðnum getur haft áhrif á markaðsaðgang og samkeppnisstöðu fyrirtækja þegar tengigeta er takmörkuð. Í því samhengi hins vegar bent á að takmörkuð tengigeta setur aðgangi að raforkukerfinu þegar skorður. Skýr forgangsröðun getur bætt nýtingu kerfisins, auðveldað framgang raunhæfra verkefna og skapað svigrúm til frekari tenginga. Samkeppnisáhrif ráðast af útfærslu og beitingu viðmiðanna. Heimildinni er ætlað að tryggja að takmörkuð tengigeta nýtist sem best með tilliti til hagkvæmni og afhendingaröryggis. Forgangsröðun sem tekur mið af raunhæfum undirbúningi verkefna, sveigjanleika og áhrifum tengingar á kerfið getur dregið úr því að ófullburða beiðnir tefji önnur verkefni og aukið svigrúm til frekari tenginga. Hún getur þannig auðveldað markaðsaðgang til lengri tíma þótt áhrif á einstaka umsækjendur verði mismunandi.

Líkur á því að fyrirtækjum á markaði fækki með óbeinum hætti vegna reglusetningar (líklegt ef aðgerðin felur í sér aukinn kostnað við inngöngu á markað eða tekur aðeins til hluta starfandi fyrirtækja).
Sjá lið 3a hér að framan.
Takmarkanir á möguleikum fyrirtækja til þess að mæta samkeppni vegna reglusetningar (líklegt ef aðgerðin hefur áhrif á verð fyrirtækja eða eðli vörunnar, t.d. staðlar eða ef aðgerðin takmarkar sölusvæði, svigrúm til að auglýsa eða til að ákveða hvernig vara er framleidd).
Nei.
Takmarkanir á frumkvæði fyrirtækja til að stunda virka samkeppni vegna reglusetningar (líklegt ef aðgerðin felur í sér að fyrirtæki verði undanþegin samkeppnislögum eða ef fyrirtæki bera skyldu eða eru hvött til að skipta með sér hvers konar viðskiptalegum upplýsingum)
Nei.

	D. Önnur áhrif

	Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011.
Nei.
Áhrif á frelsi til að veita þjónustu (með eða án staðfestu á Íslandi).
Nei.
Áhrif á tæknilegar reglur um vöru og fjarþjónustu, sbr. lög nr. 57/2000. 
Nei.
Áhrif á byggðalög.
Líkleg jákvæð áhrif, einkum á svæðum þar sem uppbygging flutnings- og dreifikerfis hefur tafist. Aukin raforkugeta styður atvinnuuppbyggingu og byggðafestu.
Áhrif á frjáls félagasamtök.
Nei.
Áhrif á jafnrétti kynjanna.
Talið er að áhrif frumvarpsins séu þau sömu á alla hópa, óháð kyni, og að það hafi lítil sem engin áhrif á stöðu kynjanna. Ekki verður séð að frumvarpið hafi áhrif á kynjajafnrétti í samfélaginu og því ekki talin þörf á að jafnréttismeta það frekar.
Áhrif a lýðheilsu.
Nei.
Áhrif á menntun, nýsköpun og rannsóknir.
Nei.
Áhrif á möguleika einstaklinga og fyrirtækja til að eiga samskipti þvert á norræn landamæri.
Nei.
Áhrif á stjórnsýslu, svo sem hvort ráðuneyti og stofnanir eru í stakk búin til að taka við verkefni.
Frumvarpið kallar á samræmingu verklags og tímaáætlana, reglusetningu og leiðbeiningar. Ráðuneyti og stofnanir eru í stakk búin til að takas á við það.

Áhrif á stöðu tiltekinna þjóðfélagshópa, svo sem aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar.
Nei.
Áhrif á umhverfi og sjálfbæra þróun.
Breytingarnar geta haft jákvæð áhrif á orkuskipti og loftslagsmarkmið með því að hraða uppbyggingu flutningskerfis sem er forsenda nýrrar orkuvinnslu og orkuskipta.
Við uppbyggingu raforkuinnviða þarf að taka tillit til áhrifa á náttúru, landslag og landnotkun. Einföldun málsmeðferðar miðar að því að draga úr óþarfa töfum og tvíverknaði, að tryggðum vönduðum undirbúningi, mati á umhverfisáhrifum og viðeigandi mótvægisaðgerðum.


	E. Niðurstaða mats – með vísun í fylgiskjöl ef við á

	Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag. 
Sjá A1
Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á. 
Frumvarpið hefur jákvæð áhrif í þágu þjóðaröryggis og samræmist áherslum þjóðaröryggisstefnu fyrir Ísland með vísan til afhendingaröryggis, skilvirk og einfaldari stjórnsýsla getur stutt við framtíðaröryggi með tímanlegri uppbygginu mikilvægra orkuinnviða. Aukinheldur er hér um að ræða vernd á grunninnviðum samfélagsins.

Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat).
Væntanlegur samfélagslegur ávinningur felst í fyrirsjáanlegri málsmeðferð, minni tvíverknaði, greiðari uppbyggingu og betri nýtingu raforkuinnviða og auknu afhendingaröryggi. Á móti koma innleiðingarkostnaður, viðvarandi stjórnsýsluverkefni og tilteknar nýjar skyldur fyrirtækja og einstaklinga.
Gert er ráð fyrir að framkvæmdin rúmist innan útgjaldaramma viðkomandi málaflokka og að kostnaður vegna bakgrunnsathugana verði fjármagnaður með þjónustugjöldum. Ekki liggur fyrir tölulegt heildarmat á tekjum, gjöldum, nettóáhrifum eða áhrifum á eignir og skuldbindingar. 
Ekki er unnt að tilgreina einn sameiginlegan tímasparnað fyrir framkvæmdir. Ávinningurinn ræðst af eðli og undirbúningi verkefna, samhliða vinnslu og því að hvaða marki komist verður hjá endurtekningu málsmeðferðar eða langvarandi töfum. 
Samfélagslegur ávinningur felst í aukinni skilvirkni. Efnahagsleg áhrif verða jákvæð fyrir samfélagið í heild, þar sem komið verður í veg fyrir kostnaðarsamar tafir á uppbyggingu grunninnviða.


	F. Til útfyllingar vegna endanlegs mats – breytingar frá frummati

	Voru áform um lagasetninguna ásamt frummati á áhrifum kynnt fyrir FJR? 
Nei. 
Eru helstu efnisatriði frumvarpsins óbreytt/lítið breytt frá þeim tíma? 
Á ekki við.
Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?
Á ekki við. 

